
ΑΝΑΚΟΙΝΩΣΗ 


Καλείται  ο  Κύπριος  για  άλλη  μια  φορά  να  στοχαστεί,  φέρνοντας 
στη  θύμιση  του  το  δίπτυχο  κτύπημα  του  74,  βγαίνοντας  για  λίγο 
έστω,  από  μια  κατάσταση  βολέματος,  καλοπέρασης  και  αναμονής 
για  τη  βοήθεια  που  θάρτει  απέξω. 

Επαναλμβάνονται  οι  εκδηλώσεις  σαν  να  πρόκειται  για  γενέθλια, 
ούτε  κάν  μνημόσυνα....  Κι  όμως  καταθέτουν  αυτές  τες  μέρες, 
αυτοί  που  άρχισαν  τη  καταστροφή  της  χώρας  μας  στην  Αθήνα, 
χωρίς  ίχνος  ντροπής  και  κάποιας  συναίσθησης  ευθύνης,  ενώ  ο 
Πρωθυπουργός  της  χώρας  που  θέλησε  να  συμπληρώσει  τη  καταστροφή, 
επισκέπτεται  τα  κατεχόμενα  μας  εδάφη  γεμάτος  αναίδεια  και 
κομπασμό. . . 

Δικαιολογημένα  αγανάκτησε  ο  μέσος  Ελληνοκύπριος  αλλά  και  οι 
προοδευτικοί  Τουρκοκύπριοι  για  την  αλαζονεία  και  τις  μύχειες 
σκέψεις  που  εξωτερίκευσε  ο  Τούρκος  Πρωθυπουργός.  Ωστόσο  πολύ 
λίγο  φαίνεται  να  προβλημάτισαν  τα  λεγάμενα  των  διάφορων 
κομπλεξικών  δικτατορίσκων  της  Αθήνας  που  παρά  τη  καταστροφιή 
που  προκάλεσαν  εξακολουθούν  οι  πιό  πολλοί  να  κυκλοφορούν 
ανενόχλητοι . 

Μήπως  μπορεί  ο  Κύπριος,  έστω  και  τώρα  να  διακρίνει  πόσο  τον  χρειά¬ 
ζεται  η  δική  του  χώρα  και  ότι  είναι  το  δικό  του  ενδιαφέρον 
και  αφοσίωση  που  χρειάζεται  η  χώρα  του.  Η  Κύπρος  έχει  ανάγκη 
των  φίλων  της,  με  τη  προϋπόθεση  βέβαια  ότι  σταθμίζει  σωστά 
τί  μπορεί  να  περιμένει,  μακρυά  από  ευσεβοποθησμούς  και  ψευδαισθήσεις. 
Ωστόσο  πάνω  απόλα  χρειάζεται  η  δική  μας  προσπάθεια  και  η  συνεχής 
εγρήγορση.  Η  πορεία  προς  τη  λύση  του  Κυπριακού,  είναι  μια  πορεία 
ανάμεσα  σε  ναρκοπέδια.  Μας  χρειάζεται  νηφαλιότητα,  μυαλό,  ενδιαφέρον 
και  σωστή  πολιτική  καθοδήγηση. 

